**Мавзӯъ: ҶУНАЙДУЛЛОИ ҲОЗИҚ ВА МЕРОСИ АДАБИИ Ӯ**

**Нақша:**

**1. Осори боқимондаи шоир**

**2. Мазмун ва мундариҷаи ашъори Ҳозиқ**

**3. Хулоса**

Ҷунайдуллои Ҳозиқ яке аз шоирони маъруфи замони худ будааст. Мувофиқи нишондоди сарчашмаҳои адабй, зодгоҳи шоир Карх - ном маҳалли Ҳирот нишон дода шудааст, ки дар ин ягон шубҳае нест. Қудрати шоирй ва илму фазилати Ҳозиқро бисёре аз ҳамасронаш эътироф кардаанд. Шоир ҳамчун табиби номдор низ маъруфият пайдо намудааст. Ба ҳамин муносибат худро «Ҳозиқ» тахаллус намудааст. Ҳозиқ аз шаҳри Ҳирот ба Бухоро омада, таҳсили илм намудааст. Дар ин муддат ӯ дар байни аҳли илму фазли Бухоро шӯҳрати бузург ёфта, ҳатто ба навозишу сарфарозиҳои амир сазовор гардидааст.

Ҷунайдуллои Ҳозиқ, ҳарчанд зиндагии пурмушаққат ва пуртаҳлукае ба cap бурда бошад ҳам, аз худ мероси ганй ва пурбаракате боқй гузоштааст. Мероси адабии ӯ аз «Девони газалиёт», достони «Юсуф ва Зулайхо», рисолаҳои «Воқеоти исломй» ва «Таҳқиқулқавоид» иборат мебошад.

Мазмун ва мундариҷаи газалиёти шоир ба монанди шоирони дигар мухталиф будааст. Дар газалиёти шоир мавзӯъҳои гуногуни ҳаётй таҳлилу баррасй шудаанд. Дар шеъру газалҳои Ҳозиқ симои шоир ҳамчун як шахси ошиқи беқарори ҳаёт, дилбохтаи маҳбубаҳои зебо ва муфтуни манзараҳои зебои табиат намудор мегардад. Шоир дар газалҳояш айёми даврони пешин, ёди ёру диёр ва дигар лаҳзаҳои умри худро тасвир намуда, аз гардиши даврон, ки ӯро ба ҳолати ногувор оварда расоьшдааст, шикоятҳо мекунад:

Ёди айёме, ки пур аз май сабӯе доштем,

Шаб ҳама шаб бар сари гам ҳою ҳуе доштем.

Шаб ниҳон з-агёр мову ёр дар базми висол,

Мо ҳам аз ибоы абру гуфтугуе доштем.

Гардиши давроп гули моро чунин пажмурда сохт,

Варна дар ин бог мо ҳам рангу бӯе доштем.

Ҷунайдуллои Ҳозиқ ҳамчун шоири тавоно кирдору рафтори аблаҳону бехирадони замонро маҳкум намуда, қайд мекунад, ки онҳо дар назди ишқ ба мисоли қайвонанд, ки тафовути байни анбару абирро аз алаф намедонанд:

Ҳозиқ, магу ба бехирадон рози ишқро,

Аз анбару абир каишд гову хар чӣ ҳаз?!

Шоир худ мефаҳмид, ки аҳли фазлу дониш ҳамеша дар азоб аст ва шахсони бетамизу хирасару сифла соҳиби иззату эҳтироманд. Аз ин рӯ, шоир ба ин тартиботи беадолатона эътироз менамояд:

Ку адофаҳме, ки бо обру кунам кори забон?

То ба кай бо сифлатабьон ришҷунбонӣ кунам?

Шоир бар он таъкид менамояд, ки дар замони ӯ молу зар аз ҳамаи он чи ки барои инсон муқаддасу азиз аст, авлотару волотар шинохта мешавад:

Симу зар таҳсил кун, гар абрӯ мехоҳадат,

Обруе дар ҷаҳон кай беҳтар зи суму зар аст.

Ҷунайдулло Ҳозиқ бо истеҳзо мегӯяд, ки симу зар ба инсон қувваи нав ва рӯҳу илҳоми тозае мебахшад. Сарватмандон, гарчи гунаҳгори ҳама бадбахтиҳо будаанд, вале бо қувваи молу зар «дил»-и Худоро низ ёфта, то биҳишт ҳам рафта метавонанд: Нурбахши дидаҳову ҳалли мушкилҳост зар,

Қуввати дин ҳам, агар донӣ, зи зарри аҳмар аст.

Нест бадтар дузахе аз безарию муфлиси,

Рост гуям, зар калиди боги хулду Кавсар аст.

Мавзӯи дигаре, ки шоир онро хеле муҳим мешуморад, ин қадру қимати сухан мебошад. Ҳозиқ сухани манзумро хеле арҷманд ва покизаву муқаддас медонад. Шоир мегӯяд, ки агар сухан гавҳар аст, чун манзум шуд, қадри вай дучанд меафзояд:

Суханро шеър бахшад зеби дигар,

Шавад аз назм мавзун қадри гавҳар.

Агар худ шеьрро ҳусне набудӣ,

Ба Ҳассон кай набӣ эҳсон намудй.

Хулоса, мероси адабии Ҳозиқ, бо вуҷуди он ҳама махдудиятҳои таърихи, дар таргибу ташвиқи афкори пешқадами замон, яъне дар ташвиқу тарғиби ғояҳои баланди инсондӯсгй, ҳамчунин тараннуми эҳсоси олии муҳаббати поки инсонй, некию накукори яке аз саҳифаҳои беҳтарини адабиёти охирхои асри XVIII ва нимаи аввали асри XIX-и адабиёти тоҷик мебошад.